b'\n_START_ARTICLE_\nJigsaw\n_START_SECTION_\nHistoria\n_START_PARAGRAPH_\nJigsaw esitell\xc3\xa4\xc3\xa4n elokuvissa sy\xc3\xb6p\xc3\xa4potilaana, jolla on pakkomielle opettaa ihmisille heid\xc3\xa4n el\xc3\xa4m\xc3\xa4ns\xc3\xa4 arvokkuutta. Elokuvien Saw II, Saw III ja Saw IV ohjaaja Darren Lynn Bousman ei n\xc3\xa4e Jigsawia sarjamurhaajana vaan \xe2\x80\x9dtieteilij\xc3\xa4n\xc3\xa4\xe2\x80\x9d, joka tahtoo ihmisten selviytyv\xc3\xa4n ansoista, joita Jigsaw rakentaa heille. \xe2\x80\x9dUhreilla\xe2\x80\x9d on n\xc3\xa4iss\xc3\xa4 mahdollisuus tehd\xc3\xa4 valintoja, joiden avulla he voivat j\xc3\xa4\xc3\xa4d\xc3\xa4 eloon. Ansat ovat yleens\xc3\xa4 symbolisia uhrien omista el\xc3\xa4mist\xc3\xa4. Jigsaw kutsuu n\xc3\xa4it\xc3\xa4 ansoja nimell\xc3\xa4 \xe2\x80\x9dpeli\xe2\x80\x9d ja kertoo pelin \xe2\x80\x9ds\xc3\xa4\xc3\xa4nn\xc3\xb6t\xe2\x80\x9d kasettinauhurilla tai videokasetilla. Testit aiheuttavat uhreilleen usein suurta k\xc3\xa4rsimyst\xc3\xa4. H\xc3\xa4nen avustajansa tekem\xc3\xa4t ansat ovat joissain tapauksissa pelkki\xc3\xa4 kuolemanansoja, joissa uhreilla ei ole mit\xc3\xa4\xc3\xa4n mahdollisuutta paeta. Kyseisiss\xc3\xa4 tapauksissa avustajilla oli jotain henkil\xc3\xb6kohtaista kaunaa uhria kohtaan._NEWLINE_Nimen Jigsaw (suom. palapeli) h\xc3\xa4n sai tiedotusv\xc3\xa4lineilt\xc3\xa4 tavastaan leikata palapelin palan muotoinen palanen ep\xc3\xa4onnistuneiden uhrien ihosta. Joka palanen symboloi heid\xc3\xa4n puuttuvaa el\xc3\xa4m\xc3\xa4nhaluaan. Jigsaw tunnetaan my\xc3\xb6s vatsastapuhujan nukestaan Billysta, joka esiintyy usein h\xc3\xa4nen videoissaan, joissa kerrotaan ohjeet selviytymiseen. Nuken sis\xc3\xa4ll\xc3\xa4 on kasettinauhuri, joka k\xc3\xa4ynnistyy ajastimella. Toisinaan, jos uhrit selviytyv\xc3\xa4t ansasta, nukke py\xc3\xb6r\xc3\xa4ilee uhrin viereen kolmipy\xc3\xb6r\xc3\xa4isell\xc3\xa4 polkupy\xc3\xb6r\xc3\xa4ll\xc3\xa4 ja nuken sis\xc3\xa4ll\xc3\xa4 oleva kasettinauhuri k\xc3\xa4ynnistyy, kertoen uhrille t\xc3\xa4m\xc3\xa4n selvinneen. Jigsaw on k\xc3\xa4ytt\xc3\xa4nyt nukkea my\xc3\xb6s r\xc3\xa4j\xc3\xa4hdeansana._NEWLINE_John Kramer aloitti \xe2\x80\x9duransa\xe2\x80\x9d Jigsaw-murhaajana, kun h\xc3\xa4nen vaimonsa Jill Tuck sai keskenmenon huumeaddikti Cecil Adamsin takia (joka joutuikin Jigsawin ensimm\xc3\xa4iseksi uhriksi). Ep\xc3\xa4onnistuneen itsemurhayrityksens\xc3\xa4 j\xc3\xa4lkeen Kramer huomasi, kuinka paljon enemm\xc3\xa4n el\xc3\xa4m\xc3\xa4\xc3\xa4 arvostaa, kun on katsonut kuolemaa silm\xc3\xa4st\xc3\xa4 silm\xc3\xa4\xc3\xa4n. _NEWLINE_Vain pieni osa Jigsawin uhreista selviytyy elossa h\xc3\xa4nen peleist\xc3\xa4\xc3\xa4n. Selviytyneit\xc3\xa4 ovat muun muassa Amanda Young, Lawrence Gordon, Daniel Matthews, Mark Hoffman, Logan Nelson, Corbett Reinhart (Jeff Reinhartin tyt\xc3\xa4r), Tara ja Brent Abbott sek\xc3\xa4 Pamela Jenkins.'